Parlauen dera futura fortuna, des milhores que les calerie hèr en casa; Charles pensaue se com s’estenerie era sua fama, com aumentarie eth sòn benèster, com era sua hemna seguirie estimant-lo; e Emma se sentie erosa en tot refrescar-se laguens d’aqueth sentiment nau, mès san e mès bon, experimentant, a tot darrèr, quauqua trendesa per aqueth praube gojatòt que tan l’estimaue.